OBRAZLOŽENJE
prijedloga Odluke o uvjetima i načinu držanja kućnih ljubimaca i načinu postupanja s napuštenim, izgubljenim i divljim životinjama

Stupanjem na snagu Izmjena i dopuna Zakona o zaštiti životinja, ukazala se potreba donošenja nove odluke koja regulira ovu tematiku, i koja je usklađena sa odredbama novog Zakona kojim je propisana odgovornost i obveze fizičkih i pravnih osoba radi zaštite životinja tijekom korištenja, što uključuje zaštitu njihova života, zdravlja i dobrobiti, način postupanja sa životinjama, uvjeti koji su potrebni za zaštitu životinja pri držanju, uzgoju, postupanje s napuštenim i izgubljenim životinjama, kao i ostale odredbe koje se odnose na zaštitu životinja. 
Pravna osnova za donošenje ove odluke su članak 49. stavak 4., članak 51. stavak 5. te članak 62. stavak 5. Zakona o zaštiti životinja. Navedenim člancima propisano je da način postupanja s divljim životinjama pronađenim izvan prirodnog staništa, zatim uvjete i način držanja kućnih ljubimaca, te način postupanja s napuštenim ili izgubljenim životinjama propisuju općim aktima predstavnička tijela jedinica lokalne samouprave.
Ovom Odlukom uređuju se minimalni uvjeti i način držanja kućnih ljubimaca koje im njihovi posjednici moraju osigurati, način kontrole njihovog razmnožavanja, način postupanja s napuštenim i izgubljenim životinjama, te način postupanja s divljim životinjama nađenim  izvan njihovog prirodnog staništa na području Općine Starigrad. Ujedno, Odlukom su propisane odredbe o zaštiti životinja te ovlasti komunalnog redarstva u provedbi nadzora navedene Odluke a sukladno zakonskim ovlastima, te u konačnici i novčane kazne za ponašanje protivno odredbama propisanim predmetnom Odlukom.